Kolašin - Wikipedia

# Kolašin

### From Wikipedia

Grad Kolašin pripada sjevernom i središnjem području Crne Gore. Nalazi se na 954m nadmorske visine.

Image:Kolasin big.jpg
Grad Kolašin

## [uredi - уреди] Geografija

Image:Kolašin ljeti.jpg
levo

Po veličini teritorije opština Kolašin zauzima šesto mjesto u Republici Crnoj Gori sa površinom od 894 -{km}-² . Kolašin se prostire u gornjim i srednjim tokovima rijeka Tare i Morače. Okružen je planinskim grebenima i vrhovima planina: Sinjavine, Bjelasice, Komova i Vučja. Grad Kolašin su osnovali Turci 1651. kao svoje utvrđenje i karavansku stanicu od primorja prema sjeveru.

## [uredi - уреди] Demografija

Opština broji blizu 12.000 stanovnika. Grad Kolašin, kao sjedište opštine, sa prigradskim naseljima ima oko 6.000 stanovnika. Područje Kolašina naseljavaju uglavnom Rovčani, Moračani, Vasojevići, Uskoci i doseljenici iz raznih krajeva. Po popisu iѕ 2003. godine 50,50% stanovništva se izjasnilo kao Crnogorci, 45% kao Srbi.

## [uredi - уреди] Saobraćajna povezanost

Kolašin ima povoljan turističko geografski položaj i svrstava se u značajan tranzitni turistički centar u Crnoj Gori, jer kroz njega prolazi pruga Beograd – Bar, kao i magistralni put Podgorica – Beograd. mini|200p|Kolašin - Saobraćajna povezanost Udaljenost Kolašina od nekih važnijih lokacija u ukruženju i Crnoj Gori:

- Aerodrom Golubovci 80 km
- Luka Bar 150 km
- Podgorica 75 km
- Beograd 395 km
- Novi Sad 470 km
- Niš 340 km
- Sarajevo 400 km
- Zagreb 737 km
- Dubrovnik 220 km
- Ljubljana 945 km
- Skopje 300 km

## [uredi - уреди] Turizam

Kolašin mnogi nazivaju i vazdušnom banjom imajući pri tom u vidu izvanredne i veoma povoljne klimatske uslove. Području Kolašina izuzetnu vrijednost daju planine koje ga okružuju. Sve te planine su ispresjecane planinarskim transverzalama kojima se, naročito ljeti, kreću planinari i izletnici, odlazeci u posjetu pojedinim predjelima. Posebno ih privlače vrhovi kojih na ovim planinama ima zaista mnogo. Na Sinjavini je najpoznatiji Jablanov vrh (2203 m), na Bjelasici Troglava (2075 m) i Zekova Glava (2116 m), zatim [Komovi] (2484 m) idr. Neke od ovih planina, kao Bjelasica, obiluju izuzetnim terenima za smučanje, koji se nalaze na svega par kilometara od grada. Posebno mjesto među prirodnim ljepotama su pejsaži kanjona, planinskih ljepotica rijeka Tare, Morače i Mrtvice. U Kolašinu se nalazi jedinstvena botanička bašta koja predstavlja pravi dragulj u pogledu flore kontinentalnog dijela Crne Gore

### [uredi - уреди] Biogradska Gora i Biogrdasko jezero

Najznačajnija lokalna atrakcija je Nacionalni park Biogradska gora koji se nalazi između planinskih vrhova Bjelasice i zauzima površinu od 4.000 ha, od čega je pod šumom oko 2.600 ha, a ostatak čine planinski pašnjaci i livade. Biogradska gora predstavlja jednu od tri poslednje prašume u Evropi. U središtu Nacionalnog parka nalazi se Biogradsko Jezero koje je pravi biser planine Bjelasice, a pripada glupi ledničkih jezera koji se u narodu još i zovu "gorske oči".

## [uredi - уреди] Manastir Morača

Image:Manastir morača 1.jpg
Manastir Morača

Na području Kolašina postoji dosta značajnih kulturno - istorijskih spomenika iz starije prošlosti, koji su odavno našli značajno mjesto u istoriji i našoj kulturnoj baštini. Najznačajniji od tih spomenika je svakako Manastir Morača koji se nalazi na desnoj obali istoimene rijeke. Sazidan je 1252. godine. Podigao ga je Stevan, sin Vukanov a unuk Stevana Nemanje.

## [uredi - уреди] Sport

Image:Hala kolašin.jpg
Sportska Hala u Kolašinu

U Kolašinu postoji nekoliko uspješnih sportskih kolektiva među kojima se izdvojio Košarkaški Klub Gorštak, koji je iznjedrio nekoliko vrhunskih sportista među kojima je najpoznatiji bivši igrač Budućnosti, Partizana, Kindera, a sad igrač grčkog Panatinaikosa Vlado Šćepanović.

## [uredi - уреди] Spoljašnje veze

- Kolašin, oficijelni sajt
- Kolašin, info
- NP Biogradska Gora

| Opštine Crne Gore |
Andrijevica | Bar | Berane | Bijelo Polje | Budva | Cetinje | Danilovgrad | Herceg-Novi | Kolašin | Kotor | Mojkovac | Nikšić | Plav | Plužine | Pljevlja | Podgorica | Rožaje | Šavnik | Tivat | Ulcinj | Žabljak

Retrieved from "http://sh.wikipedia.org../../../k/o/l/Kola%C5%A1in.html"

Kategorije: Opštine Crne Gore | Gradovi u Crnoj Gori | Naseljena mesta u Crnoj Gori

##### Views

- Članak/Чланак
- Rasprava/Разговор
- Trenutna revizija

##### Traži-Тражи

##### Drugi jezici-Други језици

- Deutsch
- English
- Eesti
- Suomi
- Italiano
- Polski
- Русский
- Српски / Srpski
- Türkçe
- Українська